SOURCE: /mnt/d/GoogleDrive/Cercetasi/carti-camp-jocuri/1-Mental_Health_War_RO_9-martie-2022.pdf
CONVERTED: 2025-01-11
==================================================


--- PAGE 2 ---
Psihoterapeut psihanalitic Liana Dumitru
Psihoterapeut psihanalitic Andreea Talmazan
Sănătatea mintală
în vreme de RĂZBOI
GGhhiidd ddee ggeessttiioonnaarree aa eemmooțțiiiilloorr ccooppiiiilloorr șșii
aaddoolleesscceennțțiilloorr ddiinn zzoonnee ddee ccoonnfflliicctt șșii aallee cceelloorr
ddiinn ttaabbeerreellee ddee rreeffuuggiiaațții ((pprroobblleemmee șșii ssoolluuțțiiii))
În parteneriat cu Vital Voices Global Partnership
București - Martie 2022

--- PAGE 3 ---
Binele mereu învinge pentru că
puterea adevărului și a iubirii este infinită
5 direcții de intervenție
• Crearea sentimentului de siguranță
• Inducerea sentimentului de calm
• Creșterea sentimentului de eficiență/eficacitate personală și comunitară
• Trăirea sentimentului de a fi în conexiune cu ceilalți
• Sădirea și creșterea sentimentului de speranță
Ce și cum le vorbim copiilor și adolescenților despre război
• Le spunem adevărul folosind cuvinte simple adaptate fiecărui nivel de vârstă
• Oferim informații exacte, dar nu în exces
• Evităm dihotomia: bine-rău, alb-negru. Punem accentul pe optimism
Realitate:
Copiii și adolescenții expuși unor violențe extreme rareori și
cu greutate reușesc să exprime ceea ce simt.
Important:
În situație de criză, de șoc puternic conectarea în aici și acum e importantă.
Fiți conștienți de ce se întâmplă în corpul vostru. Observați lucrurile din jur și
numiți-le în gând sau cu voce tare. Observați culorile din jurul vostru și numiți-le
în gând sau cu voce tare. Dacă cei din jur sunt în stare de criză, în stare de șoc puternic
ajutați-i să se conecteze în aici și acum numind obiectele din jur și culorile. Să aveți
pungi de hârtie asupra voastră să le folosiți în astfel de momente pentru respirație.

--- PAGE 4 ---
Atitudini utile:
• Identificați și numiți clar emoțiile pe care le pot simți copiii și adolescenții.
Spuneți-le „văd că te simți nesigur, furios, speriat, supărat, îngrijorat etc.”
Este important pentru ei să simtă că sunt văzuți și înțeleși.
• Evitați generalizările și dihotomiile. Vorbiți despre oamenii care ajută, despre medici
și asistente, despre voluntari. Amintiți-le sau rugați-i să-și amintească momente
în care ei au oferit ajutor altor persoane și cum s-au simțit.
• Chiar dacă vreți să fiți în permanență informați despre ce se întâmplă, încercați
să nu expuneți copiii și adolescenții la fluxul de informații. Ei oricum se informează
prin dispozitivele pe care le au. Încercați să vorbiți despre ceea ce știu.
• Nu le ascundeți adevărul. Dar explicați-le ce știți în cuvinte pe înțelesul lor. Nu intrați în detalii
copleșitoare. Puneți accentul pe căutarea de soluții imediate pentru a fi în siguranță.
• Nu-i împovărați cu gândurile și emoțiile pe care le trăiți, dar nu vă feriți să recunoașteți că le aveți.
• Recunoașteți față de ei ce emoții și sentimente aveți. Astfel se vor simți înțeleși.
Dar spuneți-le și ce faceți ca să le gestionați (vedeți partea cu activități).
• Încercați să restabiliți o rutină care să fie adecvată contextului. Aduceți în noua rutină
cât mai multe elemente din viața de dinaintea evenimentelor. Construiți împreună
cu copiii și adolescenții un program de activități.
• Creați coduri de urgență. Atunci când se simt în pericol să spună un singur cuvânt
din care să înțelegeți exact ce se întâmplă cu ei.
• Îmbrățișați-vă unii pe alții ori de câte ori e nevoie. Folosiți acest gest când cei mici
au nevoie. Întrebați-i pe adolescenți dacă au nevoie de o îmbrățișare. Și nu vă sfiiți
să le cereți o îmbrățișare atunci când voi aveți nevoie sau când ei simt anxietate.

--- PAGE 5 ---
Numiți emoțiile.
Emoții prezente
Frica
În special frica de anihilare, de moarte, de necunoscut, de viitor. Poate fi
recunoscută și exprimată în cele mai multe cazuri. În cazul copiilor mici se
ascunde în spatele furiei și generează agresivitate. Este prezentă frica separării de
părinți sau îngrijitori, de persoanele în care au cea mai mare încredere.
Perspectiva de a rămâne singuri și neprotejați este cea care le generează cele mai
multe gânduri, întrebări și emoții.
Vinovăția
În special cei mici se simt vinovați pentru situația în care au ajuns împreună cu
familia lor. Pot dezvolta ideea că situația în care se află li se datorează pentru că „nu
au fost cuminți”. Poate să apară și la adolescenți și la adulți dacă se gândesc că nu au
luat deciziile potrivite la un moment dat în trecutul apropiat sau îndepărtat. Își pot
reproșa lipsa de reacție sau lipsa de implicare.
Neputința
Întâlnită în special la adolescenți. Nu își pot ajuta părinții, nu-și pot ajuta frații și
surorile, nu-și pot ajuta prietenii. Oricât de mult și-ar dori, nu găsesc soluții.
Există riscul, în acest caz, să apară gânduri suicidale pe care este important să le
conștientizeze, să le exprime, să le vorbească cu un adult.
Apare și la adulții care au în grijă copii, adolescenți sau bătrâni.

--- PAGE 6 ---
Rușinea
Poate fi prezentă la orice vârstă și este asociată cu situația în care se află (fie că
sunt în adăposturile din subteran, fie că sunt în taberele de refugiați). Faptul că au
lăsat tot ce știau în urmă îi face pe cei mai mulți copii, adolescenți și pe unii adulți
să se simtă rușinați pentru abandonul pe care au fost nevoiți să îl facă.
Agresivitatea
Apare la fiecare categorie de vârstă și însoțește sentimentele de rușine, furie,
vinovăție și neputință. Se poate manifesta fizic sau verbal, însă ținta reală nu este cea
din proximitate, ci este fantasmată. Copilul, adolescentul sau adultul își dorește să
distrugă cu agresivitatea sa „dușmanul”, cel care l-a adus în situația respectivă.
Furia
Este generată de frustrarea că nu pot fi de ajutor, că au fost rupți din mediul lor și
din rutina zilnică, că își pierd membri familiei, prietenii. Pot fi furioși pentru că sunt
nevoiți să stea în mediu străin sau cu orele într-un singur loc. Se simt agresați și
neputincioși să reacționeze concret.
Confuzia
Apare în situații de stres, însoțită de sentimentul de dezorientare în spațiu-timp,
de amorțire a minții și de incapacitatea de a lua decizii.
Umilință
Asociat cu sentimentul de neputință. Este un puternic sentiment de inferioritate în
care gânduri despre lipsa de valoare personală, despre inutilitatea supraviețuirii sau
gândurile suicidale sunt prezente.

--- PAGE 7 ---
Manifestări care pot fi prezente
Atac de panică
Insomnie
Somn cu întreruperi frecvente
Vise/Coșmaruri
Agresivitate manifestă
Depresie
Enurezis
Somnambulism
PTSD

--- PAGE 8 ---
Exemple de activități
Desenele
Sunt foarte utile pentru toate vârstele. De cele mai multe ori copiii, adolescenții,
dar chiar și adulții nu găsesc cuvintele optime pentru a descrie ceea ce trăiesc, ce
simt sau ce gândesc. Prin desen pot fi exprimate cele mai intime și mai dificil de
tradus emoții și gânduri. Mecanismul este simplu, prin desen sunt expulzate din in-
terior aceste emoții și gânduri ceea ce are ca efect scăderea în intensitate a acestora.
Continuă povestea
Se poate realiza în 2+ persoane. Cineva spune o propoziție, iar cealaltă sau
celelalte (în caz că se realizează în grup) continuă cu o altă propoziție sau frază.
Se încearcă menținerea poveștii cât mai mult timp. Fiecare dintre participanți să
spună cel puțin 3 sau 4 propoziții când îi vine rândul. Pot intra în joc pe parcurs și
alte persoane prezente.
La început se stabilește ca cineva să îndeplinească rolul de Cronicar.
Este persoana care va nota fiecare propoziție astfel încât la final întreaga poveste
să fie „consemnată” într-un document.
Scopul acestei activități este de elaborare a emoțiilor prin intermediul person-
ajelor, de găsire de soluții și de rezolvare de conflicte. Stimulează imaginația și
creativitatea, reduce tensiunea și intensitatea emoțiilor, crește capacitatea
de cooperare și sentimentul de apartenență.

--- PAGE 9 ---
Tehnici
de respirație
Balonul
Stând într-o poziție confortabilă, cu picioarele încrucișate, se începe cu
plasarea palmelor căuș în jurul gurii.
Instrucțiuni: Respiră adânc pe nas și dă aerul afară ușor pe gura,
îndepărtând mâinile pe măsură ce sufli, ca și cum s-ar umfla un balon.
Atunci când balonul este umflat (când se termină expirația), respiră normal,
în timp ce privești balonul cum se ridică spre cer.”
Exercițiul are ca scop relaxarea, reglarea respirației, inducerea unei stări
de calm și exersează respirația profundă.
Respirația dragonului
Inspirați și ridicați coatele în sus pentru a încadra fața. Expiră, ridicând
capul în sus, scoțând un sunet șoptit „hah” către cer, ca un dragon care suflă
foc. În același timp, coboară coatele înapoi în jos, pentru a se întâlni din nou
în partea de jos până la sfârșitul expirării „hah”. Această tehnică de
respirație construiește putere și căldură în interior, așa că este un bun
energizant. Poate ajuta să ne simțim curajoși atunci când suntem nervoși
sau însuflețiți când suntem obosiți.

--- PAGE 10 ---
Jocuri de rol
Poziția Supereroului: poziția lui Superman, cu spatele drept, cu mainile
in sold. Fiecare copil își poate alege eroul preferat și este încurajat să
mențină poziția, sa respire adanc și sa se gandeasca/ verbalizeze cum/ce ar
simți eroul.
Identificarea unui element de siguranță: stabilirea unor locații de
întâlnire în cazul în care se rătăcesc. Bilețele în buzunar cu date importante
despre ei: data nașterii, numele și prenumele lor (complete), adresa de
domiciliu, grupa sangvină, alergii (dacă este cazul, în special la
medicamente).
Copacul familiei
Arborele genealogic realizat în joacă. Se trec toți membrii familiei
cunoscuți. În cazul orfanilor, se trec prietenii, îngrijitorii, colegii, părinții
(dacă se cunosc), frații și surorile (dacă se cunosc) și toate persoanele pe
care copilul le consideră importante și cu care se simte în siguranță. Dacă
este cazul, se trec și animalele de companie.
Beneficii: crește sentimentul identității de sine, sentimentul de
siguranță, crează ancore psihice, întărește legăturile cu persoanele
apropiate, creează sentimentul sperantei și ideea că nu este singur.
Jurnal
O metodă utilă pentru adlescenți și adulții care au copiii în grijă. Se
poate folosi orice bucată de hârtie aflată la îndemână în lipsa unui caiet sau
agendă.
Se scriu gândurile exact așa cum vin, fără analiză morală, fără
încercarea de a filtra sau cosmetiza gândurile și/sau emoțiile pe care le simt.
Se scrie până în momentul în care simt că au golit mintea și că starea de

--- PAGE 11 ---
apăsare sufletească dispare. Pot intermedia asta și pentru copii preșcolari.
Le oferă spațiu în „jurnalul” adultului sau adolescentului.
Copiii mici spun ce simt și ce gândesc și ce vor să fie
trecute/consemnate în jurnal.
Jurnalul să poarte un nume. Ex: Jurnalul lui X, Jurnal de amintiri, Jurnal
pentru mai târziu etc.
Povești
Poveștile au avut întotdeauna un rol tămăduitor. Rolul lor este acela
de a transmite mesajul că mereu binele este cel care învinge, că eroii
primesc întotdeauna ajutoare și că, pentru a-și atinge scopurile, lucrează în
echipă. Sunt utile orice povești, populare sau literare, care să pună în
evidență calități ale eroilor precum curajul, istețimea, prietenia, empatia etc.
A spune povești (sau ale citi) ajută la mutarea atenției de la situația
prezentă, echilibrarea emoțională, restabilirea încrederii în sine și în cei din
jur.
Jucăria de pluș
Este important ca fiecare copil, dar chiar și adolescent sau adult, să aibă
propria jucărie/animal de pluș care poate fi folosit și în cazul momentelor
de panică. Copiii pot fi încurajați să strângă tare, tare la piept animăluțul de
pluș de fiecare dată când simt frică, durere, neputință, furie etc.
Ora de Free Hugs
(Stabilesc în comun o oră de îmbrățișări la care participă toți cei
prezenți - copiii și îngrijitorii lor.)
Dacă ies afară să îmbrățișeze copacii. Este o modalitate populară,
dovedită științific, că eliberează tensiunile din corp, reduc în intensitate
stările de anxietate, de furie, de nesiguranță.

--- PAGE 12 ---
Ritual de îndepărtare a emoțiilor negative
Dacă ies afară, să îngroape în pământ cutii în care pun bilețele cu
emoțiile negative, cu coșmaruri etc. Fiecare copil, adolescent și adult scrie
pe o bucată de hârtie emoția cea mai puternică pe care o simte și de care
vrea să scape. Apoi toate bilețelele se pun într-o cutie de carton (sau o
pungă de hârtie) și o îngroapă în cadrul unui ritual.
Mișcare fizică (în măsura posibilităților)
Este una dintre metodele cele mai eficiente pentru scăderea tensiunii
din corp, care contribuie la echilibrarea emoțional și la eliberarea de
gândurile negative. Exerciții simple de gimnastică, făcute chiar în grup,
sunt utile pentru toate categoriile de vârstă.
Shaky dance
Dacă este posibil poate fi folosită o melodie antrenantă. Copiii vor fi
încurajați să-și scuture mainile, brațele, picioarele, etc, tot corpul. (Pentru
detensionare și eliberarea anxietatii.)
Harta inimii
Să își imagineze ce vor face după ce vor reveni acasă și să stea p
imaginea aceea cât mai mult timp. Se desenează o inimă și se împarte în
mai multe segmente. În fiecare segment se trece ceea ce copilul,
adolescentul și chiar și adultul consideră că este valoros, important pentru
sine. Sau în fiecare segment scrie sau desenează ceea ce vrea să facă
imediat ce situația revine la normal, cu cine vrea să se întâlnească, unde
vrea să ajungă să viziteze, ce vrea să mănânce, ce vrea să învețe nou, ce
desene vrea să vadă (în cazul copiilor), ce carte vrea să citească, ce lucru

--- PAGE 13 ---
vrea să își cumpere etc.
Viktor Frankl a arătat că ancorarea într-o imagine a viitorului în care
viața este în armonie, în care reîntâlnirea cu persoanele dragi, imaginea în
care face ceea ce îi place ajută la suportarea cu mai mare ușurință a
mediului ostil, la gestionarea fricii și a neajunsurilor, la echilibrarea
emoțională și psihică.
Dă mai departe puiul de pasăre
Copiii sunt asezati in cerc; un adult (părinte, educator, îngrijitor,
voluntar) spune o mică poveste despre o dificultate pe care o are un pui de
pasăre (nu poate zbura, îi este frică de înălțime etc) și îi roagă pe copii să
spună pe rând câte o încurajare sau apreciere puiului; puiul trece de la un
copil la altul până se ajunge din nou la primul. De data aceasta, adultul îi
roagă să îi repete puiului ceea ce i-au spus anterior și la final să adauge
propriul nume.
Oul
Copii stau cu genunchii la piept și cu capul pe genunchi, cu ochii
închiși. Li se va spune să își imagineze că sunt mici, mici, astfel încât încap
într-un ou.
Doar că acest ou este cu totul special, are o coajă foarte foarte puternică.
Copiii sunt încurajați să verifice cât de tare este coajă și să se rostogolească.
După ce au testat, adultul îi va încuraja să se liniștească și pe un ton
șoptit le va spune:
„Ești mic în interiorul oului și ești total protejat; aici este cald și bine și
poți respira usor. În interiorul oului este liniște și toată gălăgia de afară nu
se mai aude.
În jurul tău simți moale și ușor, ușor corpul ți se relaxează. Ești în
siguranță. Poți să dormi. Nimic nu-ți va deranja somnul.”

--- PAGE 14 ---
Capsula de urgență
Se va stabili o zonă pe care o vom denumi „Capsula de urgență” și în
care orice persoană, indiferent de vârstă, atunci când se așează în acel loc
are nevoie de ceva sau se afla într-o stare de neliniște, nesiguranță, rău fizic
(prima menstra pe fond de stres în cazul fetițelor, reacții fiziologice
generate de stres, anxietate sau atacuri de panică etc). Copiii sunt informați
ca atunci când observă pe cineva „în capsulă”, să anunțe imediat un adult.
Ideea acestei acțiuni este aceea de a preveni răspândirea ca o molimă a
stării de anxietate, de panică etc.
Adulți - Take five
Acesta este un cod care poate fi folosit între adulți. Atunci cand unul
dintre adulti se simte coplesit și simte nevoia de a sta 5-10 minute singur, să
plângă sau să își elibereze sentimentele, poate spune unui alt adult - i will
take five - și acesta va ști că este nevoie să îl suplinească. Încurajăm astfel
de pauze de descărcare.

--- PAGE 15 ---
Bibliografie
https://www.voanews.com/a/science-health_majority-mental-health-problems-conflict+-zones-
and-other-emergencies-go-
untreated/6177391.html#:~:text=A%20survey%20finds%20more%20than,than%20the%20general
%20population%20worldwide
https://www.ncbi.nlm.nih.gov/pmc/articles/PMC4098699/
https://www.libertatea.ro/opinii/cum-vorbim-copiilor-despre-razboi-si-moarte-sfaturi-de-la-ex-
perti-spuneti-le-adevarul-pastrati-rutina-cultivati-ajutorul-4006790
https://cosmickids.com/five-fun-breathing-exercises-for-kids/
Mulțumim
Elenei și lui Andrei pentru desene.
Iulia Scântei, senatoare PNL și Oana Bîzgan, fostă deputată în Parlamentul României, pentru sprijin.
În parteneriat cu Vital Voices Global Partnership
https://www.vitalvoices.org/
